ประกาศกระทรวงศึกษาธิการเรื่อง แนวปฏิบัติในการกำหนดมาตรฐานการศึกษาของโรงเรียนในระบบประเภทนานาชาติ โดยที่กฎกระทรวงการประกันคุณภาพการศึกษาพ.ศ. ๒๕๖๑ กำหนดให้สถานศึกษาแต่ละแห่งจัดให้มีระบบการประกันคุณภาพการศึกษาภายในสถานศึกษาโดยการกำหนดมาตรฐานการศึกษาของสถานศึกษาให้เป็นไปตามมาตรฐานการศึกษาแต่ละระดับและประเภทการศึกษาที่รัฐมนตรีว่าการกระทรวงศึกษาธิการกำหนดอาศัยอำนาจตามความในมาตรา๕ มาตรา ๙ (๓) มาตรา ๓๑ แห่งพระราชบัญญัติการศึกษาแห่งชาติพ.ศ. ๒๕๔๒ และที่แก้ไขเพิ่มเติม กระทรวงศึกษาธิการจึงประกาศแนวปฏิบัติในการกำหนดมาตรฐานการศึกษาของโรงเรียนในระบบประเภทนานาชาติไว้ ดังต่อไปนี้ข้อ ๑ ประกาศนี้เรียกว่าประกาศกระทรวงศึกษาธิการ เรื่อง แนวปฏิบัติในการกำหนดมาตรฐานการศึกษาของโรงเรียนในระบบ ประเภทนานาชาติข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้โรงเรียนในระบบ ประเภทนานาชาติทุกระดับจัดให้มีระบบการประกันคุณภาพการศึกษาภายในโรงเรียนโดยการกำหนดมาตรฐานการศึกษาของโรงเรียนให้สอดคล้องกับมาตรฐานการศึกษาของชาติและเป็นไปตามมาตรฐานการศึกษาของหน่วยงานหรือองค์กร แล้วแต่กรณีดังนี้(๑) กรณีโรงเรียนในระบบ ประเภทนานาชาติที่ใช้หลักสูตรเฉพาะชาติของแต่ละประเทศให้กำหนดมาตรฐานการศึกษาให้เป็นไปตามมาตรฐานที่หน่วยงานรัฐบาลเจ้าของหลักสูตรเฉพาะชาติของประเทศนั้น ๆ กำหนด(๒)กรณีโรงเรียนในระบบ ประเภทนานาชาติที่ใช้หลักสูตรอื่นนอกจากหลักสูตรตาม (๑) ให้กำหนดมาตรฐานการศึกษาโดยการเทียบเคียงกับมาตรฐานสากลจากองค์กรที่ได้รับการรับรองจากกระทรวงศึกษาธิการ โดยสำนักงานคณะกรรมการส่งเสริมการศึกษาเอกชนท้ายประกาศนี้ข้อ๔ ให้โรงเรียนในระบบ ประเภทนานาชาติตามข้อ๓ (๑) ดำเนินการเพื่อประเมินผลและติดตามตรวจสอบคุณภาพและมาตรฐานการศึกษา ตามที่หน่วยงานรัฐบาลเจ้าของหลักสูตรเฉพาะชาติของประเทศนั้นๆ กำหนดให้โรงเรียนในระบบประเภทนานาชาติตามข้อ ๓ (๒) ยกเว้นที่เปิดสอนระดับก่อนประถมศึกษาระดับเดียวดำเนินการสมัครเป็นสมาชิกขององค์กรใดองค์กรหนึ่งที่ได้รับการรับรองจากกระทรวงศึกษาธิการโดยสำนักงานคณะกรรมการส่งเสริมการศึกษาเอกชนภายในหนึ่งปีนับแต่วันที่ได้รับใบอนุญาตจัดตั้งโรงเรียนและเปิดดำเนินกิจการได้ และต้องดำเนินการประเมินผลและติดตามตรวจสอบคุณภาพและมาตรฐานการศึกษาจากองค์กรดังกล่าวภายในห้าปีนับแต่วันที่เป็นสมาชิกขององค์กรนั้นๆข้อ๕ ให้โรงเรียนในระบบ ประเภทนานาชาติ รายงานผลที่เกี่ยวข้องกับการกำหนดมาตรฐานตามข้อ๓ และการประเมินผลและติดตามตรวจสอบคุณภาพและมาตรฐานการศึกษาตามข้อ ๔ ต่อผู้อนุญาตทราบทุกขั้นตอนโดยให้โรงเรียนในส่วนกลางรายงานต่อสานักงานคณะกรรมการส่งเสริมการศึกษาเอกชน และโรงเรียนในส่วนภูมิภาครายงานต่อสำนักงานศึกษาธิการจังหวัดแล้วแต่กรณีข้อ๖ กรณีที่โรงเรียนในระบบ ประเภทนานาชาติตามข้อ๔ วรรคหนึ่ง ไม่อาจดำเนินการเพื่อให้ได้รับการประเมินผลและติดตามตรวจสอบคุณภาพและมาตรฐานการศึกษาตามที่หน่วยงานรัฐบาลเจ้าของหลักสูตรเฉพาะชาติของประเทศนั้นๆ กำหนด หรือกรณีที่โรงเรียนในระบบ ประเภทนานาชาติตามข้อ๔ วรรคสอง ไม่อาจดำเนินการตามขั้นตอนใดภายในเวลาที่กำหนดได้ ให้ยื่นคำร้องขอขยายเวลาก่อนครบกำหนดเวลาดังกล่าวต่อสำนักงานคณะกรรมการส่งเสริมการศึกษาเอกชนหรือสำนักงานศึกษาธิการจังหวัดเมื่อได้รับคำร้องขอขยายเวลาตามวรรคหนึ่งแล้วให้สำนักงานคณะกรรมการส่งเสริมการศึกษาเอกชนและสำนักงานศึกษาธิการจังหวัด มีอำนาจขยายเวลาให้แก่โรงเรียนในระบบประเภทนานาชาติแห่งนั้นได้อีกเป็นเวลาหนึ่งปี และเมื่อพ้นกำหนดเวลาดังกล่าวแล้วหากยังไม่ดำเนินการเพื่อให้ได้รับการประเมินผลและติดตามตรวจสอบคุณภาพและมาตรฐานการศึกษาให้สำนักงานคณะกรรมการส่งเสริมการศึกษาเอกชนหรือสำนักงานศึกษาธิการจังหวัด ติดตาม ให้คำปรึกษาช่วยเหลือ และแนะนำแก่โรงเรียนในระบบ ประเภทนานาชาติแห่งนั้น เพื่อนำไปสู่การพัฒนาคุณภาพและมาตรฐานการศึกษาของสถานศึกษาต่อไปข้อ ๗ ในกรณีที่โรงเรียนในระบบประเภทนานาชาติแห่งใดได้รับการประเมินผลและติดตามตรวจสอบคุณภาพและมาตรฐานการศึกษาตามที่หน่วยงานรัฐบาลเจ้าของหลักสูตรเฉพาะชาติของประเทศนั้นๆ กำหนด หรือองค์กรที่ได้รับการรับรองจากกระทรวงศึกษาธิการ โดยสำนักงานคณะกรรมการส่งเสริมการศึกษาเอกชนแล้วให้สำนักงานคณะกรรมการส่งเสริมการ ศึกษาเอกชนประกาศให้สาธารณชนได้รับทราบว่าโรงเรียนในระบบประเภทนานาชาติแห่งนั้น สามารถจัดการศึกษาได้อย่างมีคุณภาพตามมาตรฐานการศึกษาประกาศณ วันที่ ๒๘ มกราคม พ.ศ. ๒๕๖-ธีระเกียรติเจริญเศรษฐศิลป์รัฐมนตรีว่าการกระทรวงศึกษาธิการ[เอกสารแนบท้าย]๑.องค์กรที่ได้รับการรับรองจากกระทรวงศึกษาธิการโดยสำนักงานคณะกรรมการส่งเสริมการศึกษาเอกชนท้ายประกาศกระทรวงศึกษาธิการเรื่อง แนวปฏิบัติในการกำหนดมาตรฐานการศึกษาของโรงเรียนในระบบ ประเภทนานาชาติฉบับลงวันที่๒๘ มกราคม พ.ศ. ๒๕๖๒(ดูข้อมูลจากภาพกฎหมาย)พิไลภรณ์/ธนบดี/จัดทำ๑๐ มิถุนายน๒๕๖๒[๑] ราชกิจจานุเบกษาเล่ม ๑๓๖/ตอนพิเศษ ๔๗ ง/หน้า ๒๘/๒๒ กุมภาพันธ์ ๒๕๖๒